Viceprimarul Capitalei anunţă că nu mai avem locuri de carantină în Bucureşti.
Cele 200 de locuri de carantină ale Municipalităţii s-au epuizat. Din alte 150 de locuri puse la dispoziţie de către un om de afaceri, au mai rămas doar 10. 20 de cazuri de Covid-19 sunt în Capitală.
"Practic, cele 200 de locuri pe care Municipalitatea le avea, atât prin Primăria Municipiului Bucureşti, cât altă primărie, a epuizat locurile de carantinare în caz de epidemie, pandemie, motiv pentru care, având în vedere solicitările Comitetului Special pentru Situaţii de Urgenţă, venit prin punctul de triaj Otopeni, fiind în creştere, am solicitat în nenumărate rânduri Guvernului alocarea de sume în baza cărora să putem face achiziţia de la persoane juridice, mai pe româneşte să găsim facilităţi care să corespundă acestei nevoi, care este în creştere din punct de vedere al solicitării", a declarat viceprimarul Capitalei.Bădulescu mai precizează că Guvernul nu a alocat resursa bugetară cerută.De asemenea, spune viceprimarul Capitalei, în afară de cele 200 de locuri, Municipalitatea are la dispoziţie, din partea unui om de afaceri, 150 de locuri de carantină, dintre care au mai rămas doar 10. În prezent, în România sunt confirmate 49 de cazuri de Covid – 19, dintre care 20 în Bucureşti.